Kubo ni Rubik

An Kubo ni Rubik sarong aling-alingan na kawatan pormadong inabáng o kahon. Ini sarong paisipan nanggad na bloke na binibirik-birik sagkod na an sarong atubangan kaini magluwas an gabos na kaparehas na mga kolor asin an laban igdi iyo mapaluwas an siring sa pinakahalipot na panahon. Ini minukna ni Ernő Rubik, sarong Hunggaryong iskultor asin arketiktong paratukdo kan taon 1974http://www.rubiks.com/about/the-history-of-the-rubiks-cube  Kinua 6-12-15. Enot ining inapod na Salamangkang Inabáng (sa literal na pasabot, Magic Cube) kan kagmukna kaini, alagad an Ideal Toy Company binago an apod asin  binunyagan ining "Kubo ni Rubik" (Rubik's Cube) kan taon 1980. An kawat na ini guminana bilang Pinakamahusay na Paisipan (Best Puzzle) sa Taonan na Patiribayan nin mga Kawat (Spiel des Jahres) sa Alemanya kan 1980. Ini na daa an pinakamasulong na kawatan sa bilog na kinaban, mala ta sobrang 300,000,000 na an nabenta kaining Kubo ni Rubik sa enterong mundo.

 Toltolan 

Kategorya:Mga kawat na pang-edukasyon
Kategorya:Mga imbensyon sa Hunggaryo